ਕੀ ਮਾੜੀ ਨੀਂਦ ਸਾਡੀ ਚੋਣ ਨੂੰ ਕਿਵੇਂ ਪ੍ਰਭਾਵਿਤ ਕਰਦੀ ਹੈ?
ਇਹ ਕਿਹਾ ਜਾਂਦਾ ਹੈ ਕਿ ਯੂਕੇ ਦੀ 40 ਫੀਸਦੀ ਤੋਂ ਵੱਧ ਅਬਾਦੀ ਇਸ ਤੋਂ ਪ੍ਰਭਾਵਿਤ ਹੈ ਅਤੇ ਇਹ ਕਿਸ਼ੋਰ ਅਵਸਥਾ ਵਾਲੇ ਬੱਚਿਆਂ ਅਤੇ 18 ਸਾਲਾਂ ਤੋਂ ਵੱਧ ਉਮਰ ਦੇ ਲੋਕਾਂ ਵਿੱਚ ਆਮ ਹੈ ਤੇ ਉਮਰ ਦੇ ਨਾਲ ਇਸ ਵਿੱਚ ਸੁਧਾਰ ਆਉਂਦਾ ਹੈ। ਇਸ ਖੋਜ ਵਿੱਚ ਹਿੱਸਾ ਲੈਣ ਵਾਲੇ, ਯੂਰੋਪੀਅਨ ਜਰਨਲ ਆਫ਼ ਨਿਊਟਰੀਸ਼ਨ ਨੇ ਖੂਨ ਅਤੇ ਨੀਂਦ ਦੀ ਜਾਂਚ ਕਰਵਾਈ, ਸਟੂਲ ਸੈਂਪਲ ਰਖਵਾਏ ਅਤੇ ਜੋ ਵੀ ਕੁਝ ਖਾਧਾ ਉਸ ਦੀ ਜਾਣਕਾਰੀ ਨੂੰ ਰਿਕਾਰਡ ਵਿੱਚ ਰੱਖਿਆ।

ਇਸ ਖੋਜ ਵਿੱਚ ਸੋਸ਼ਲ ਜੈਟਲੈਗ ਦੇ ਸ਼ਿਕਾਰ ਲੋਕਾਂ ਦੇ ਚਿਪਸ ਅਤੇ ਪੀਣ ਵਾਲੇ ਮਿੱਠੇ ਪਦਾਰਥਾਂ ਦੀ ਸੰਭਾਵਨਾ ਆਮ ਨਾਲੋਂ 16 ਫੀਸਦ ਵੱਧ ਨਿਕਲੀ ਅਤੇ ਇਹ ਵੀ ਸਾਹਮਣੇ ਆਇਆ ਕਿ ਇਹ ਲੋਕ ਫਲ ਜਾਂ ਹੋਰ ਪੌਸ਼ਟਿਕ ਚੀਜ਼ਾਂ ਘੱਟ ਖਾਂਦੇ ਹਨ।

ਪਿਛਲੀ ਖੋਜ ਵਿੱਚ ਇਹ ਸਾਹਮਣੇ ਆਇਆ ਕਿ ‘ਸੋਸ਼ਲ ਜੈਟਲੈਗ’ ਵਾਲੇ ਲੋਕ ਇੱਕੋ ਸਮੇਂ ਉੱਤੇ ਸੌਣ ਵਾਲਿਆਂ ਨਾਲੋਂ ਘੱਟ ਫਾਈਬਰ ਖਾਂਦੇ ਹਨ। ਹੋਰ ਖੋਜਾਂ ਵਿੱਚ ਇਹ ਸਾਹਮਣੇ ਆਇਆ ਕਿ ‘ਸੋਸ਼ਲ ਜੈਟਲੈਗ’ ਦਾ ਸਬੰਧ ਭਾਰ ਵਧਣ, ਬਿਮਾਰੀਆਂ ਅਤੇ ਦਿਮਾਗੀ ਤਣਾਅ ਨਾਲ ਵੀ ਹੈ।

ਡਾ. ਬਰਮਿੰਘਮ ਕਹਿੰਦੇ ਹਨ, “ਮਾੜੀ ਨੀਂਦ ਤੁਹਾਡੀ ਚੋਣ ਨੂੰ ਵੀ ਪ੍ਰਭਾਵਤ ਕਰਦੀ ਹੈ, ਇਹ ਲੋਕ ਵੱਧ ਸ਼ੂਗਰ ਅਤੇ ਵੱਧ ਕਾਰਬੋਹਾਈਡਰੇਟ ਵਾਲੇ ਖਾਣੇ ਦੀ ਚੋਣ ਕਰਦੇ ਹਨ।’’ ਗੈਰ ਸਿਹਤਮੰਦ ਖ਼ੁਰਾਕ ਢਿੱਡ ਵਿਚਲੇ ਖਾਸ ਬੈਕਟੀਰੀਆ ਦੀ ਹੋਂਦ ਨੂੰ ਪ੍ਰਭਾਵਿਤ ਕਰ ਸਕਦੀ ਹੈ।

ਖੋਜਾਰਥੀਆਂ ਦੇ ਸਾਹਮਣੇ ਆਇਆ ਕਿ ਮਾਈਕਰੋਬਾਇਟਾ ਦੀਆਂ ਛੇ ਪ੍ਰਜਾਤੀਆਂ ਵਿੱਚੋਂ ਤਿੰਨ ਪ੍ਰਜਾਤੀਆਂ ਜਿਹੜੀਆਂ ਕਿ ‘ਸੋਸ਼ਲ ਜੈਟਲੈਗ’ ਵਾਲੇ ਸਮੂਹ ਦੇ ਢਿੱਡ ਵਿੱਚ ਵੱਧ ਮਾਤਰਾ ਵਿੱਚ ਸਨ, ਉਸ ਦਾ ਸਬੰਧ ਮਾੜੀ ਖੁਰਾਕ, ਮੋਟਾਪਾ, ਵੱਧ ਇਨਫੈਕਸ਼ਨ ਅਤੇ ਦਿਲ ਦੇ ਦੌਰੇ ਨਾਲ ਹੈ।

ਨੀਂਦ, ਖ਼ੁਰਾਕ ਅਤੇ ਢਿੱਡ ਦੇ ਬੈਕਟੀਰੀਆ ਦਾ ਸਬੰਧ ਬੜਾ ਗੁੰਝਲਦਾਰ ਹੈ ਅਤੇ ਖੋਜਾਰਥੀਆਂ ਮੁਤਾਬਕ ਹਾਲੇ ਬਹੁਤ ਕੁਝ ਜਾਣਨਾ ਬਾਕੀ ਹੈ। ਇਸ ਦੌਰਾਨ ਉਨ੍ਹਾਂ ਦੀ ਸਲਾਹ ਹੈ ਕਿ ਹਫ਼ਤੇ ਦੇ ਹਰ ਦਿਨ ਨੇਮ ਨਾਲ ਨੀਂਦ ਲਓ।

ਕਿੰਗਸ ਕਾਲਜ ਆਫ ਲੰਡਨ ਦੀ ਡਾ. ਸਾਰਾਹ ਬੇਰੀ ਕਹਿੰਦੇ ਹਨ, “ਨਿਯਮਿਤ ਤੌਰ ‘ਤੇ ਸੌਣਾ ਅਤੇ ਹਰ ਦਿਨ ਸਹੀ ਸਮੇਂ ਉੱਤੇ ਜਾਗਣਾ ਇੱਕ ਅਜਿਹਾ ਜੀਵਨ ਢੰਗ ਹੈ ਜਿਸ ਨੂੰ ਅਸੀਂ ਸਾਰੇ ਅਪਣਾ ਸਕਦੇ ਹਾਂ, ਜੋ ਕਿ ਮਾਇਕਰੋਬਾਇੳਮ ਬੈਕਟੀਰੀਆ ਰਾਹੀਂ ਤੁਹਾਡੀ ਸਿਹਤ ਉੱਤੇ ਚੰਗਾ ਅਸਰ ਪਾ ਸਕਦਾ ਹੈ।’’